open-index/open-wikipedia-markdown huggingface dataset:
भवरलाल जैन

**भवरलाल हीरालाल जैन** (पद्म श्री), जैन इरीगेशन सिस्टम लिमिटेड (JISL) के संस्थापक थे। वह एक पक्के गांधीवादी थे और उन्होंने जलगाँव में गाँधी तीर्थ (म्यूजियम) की स्थापना थी।

## जीवन
भवरलाल जैन जी का जन्म महाराष्ट्र के जलगाँव जिले में स्थित वकोड़ नामक छोटे से गाँव में हुआ था। लॉ की पढाई करने के उपरांत, उन्हें भारतीय प्रशासनिक सेवा अधिकारी (डिप्टी कलेक्टर) की नौकरी का ऑफर आया। तेईस वर्ष के भवरलाल ने इस नौकरी को न चुन कर खेती करने का निश्चय किया। १९७४ में भवरलाल जैन ने अपने पुश्तैनी खेतों का रुख किया। १९८७-८८ में उन्होंने ड्रिप इरीगेशन को बढ़ावा देने के लिए एक कंपनी की शरुवात की। १९९७ में इरीगेशन एसोसिएशन (USA) ने उन्हें "क्रावफोर्ड अवार्ड" से सम्मानित किया। वह प्रथम भारतीय थे जिन्हें यह सम्मान प्राप्त हुआ था। भवरलाल जैन अहिंसा, अपरिग्रह, अनेकांतवाद, जैसे जैन सिद्धांतों से प्रभावित थे। २५ फरवरी २०१६ को भवरलाल जैन जी का निधन हो गया।

## कार्य

"खेती भविष्य का पेशा है" इस सूक्ति से प्रभावित होकर भवरलाल जैन ने अपने उद्योगिक सफ़र की शरुवात की। उन्होंने जलगाँव में स्थित एक बंजर जमीन खरीदकर उसे उपजाओ जमीन में दब्दील कर दिया। इसे अब जैन हिल, जैन वैली, जैन फ़ूड पार्क जैसे नामों से जाना जाता है। २००७ में उन्होंने अनुभूति स्कूल की स्थापना की। इस स्कूल को कुछ वर्षों पूर्व 'ग्रीन स्कूल अवार्ड' मिला। भवरलाल जैन एक समाजसेवी संस्था के संस्थापक थे जो गाँव में शिक्षा प्रदान करने की और अग्रसर है। 

## पुस्तकें
भवरलाल जैन जी ने कईं पुस्तकें लिखी है।

## सम्मान
भवरलाल जैन को २२ से अधिक रास्ट्रीय और अन्तरराष्ट्रीय पुरस्कार से सम्मानित किया गया था। २००७ में इन्हें उनेस्को-वेस्ट-नेट "वाटर कांसेर्वेर ऑफ इंडिया" अवार्ड दिया गया था  २००८ में विज्ञान के क्षेत्र में इनके योगदान के लिए पद्म श्री से नवाजा गया था . इन्हें महाराणा प्रताप विश्वविद्यालय द्वारा डॉ ऑफ साइंस की उपाधि प्रदान की गयी थी।  

## सन्दर्भ

## सन्दर्भ सूची
* 

श्रेणी:1937 में जन्मे लोग
श्रेणी:२०१६ में निधन
श्रेणी:पद्मश्री प्राप्तकर्ता
अमर सिंह (पुलिस अधिकारी)

**अमर सिंह** भारतीय मूल के सिख हैं और मुस्लिम बहुल देश मलेशिया की राजधानी कुआलालम्पुर के पुलिस कमिश्नर हैं। मलेशिया में इस पद पर पहुंचने वाले वे पहले सिख हैं। उन्होने तात्कालीन पुलिस कमिश्नर ताजुद्दीन मोहम्मद की जगह ली है। 

## सन्दर्भ

श्रेणी:जीवित व्यक्ति
श्रेणी:मलेशियाई भारतीय
छत्तीसगढ़ के लोकगीत और लोकनृत्य

छत्तीसगढ़ की संस्कृति अत्यंत समृद्ध है, जो यहां के पारम्परिक लोकगीत 

में दिखाई देती है। यहां की संस्‍क़ति लोकसंस्कृति और जनजातीय संस्कृति में झलकती है। यहां के लोकनृत्य एवं जनजातीय नृत्य पूरे विश्व में प्रसिद्ध है। छत्तीसगढ़ के लोकगीतों में पंडवानी, भरथरी, चंदैनी, ढोलामारू,ददरिया, बांस गीत प्रमुख हैं, वहीं लोकनृत्यों में सुआ, राउत नाचा, करमा, ककसार, गौर, पाण्डवानी, नवारानी,वेडामती प्रमुख लोक नृत्य है।

## प्रमुख नृत्य

* **परघोनी नृत्य** अथवा **परघौनी नृत्य** छत्तीसगढ़ के बैगा आदिवासी लोगों का नृत्य है। इसे विवाह के अवसर पर बरात के स्वागत के समय किया जाता है।

## इन्हें भी देखें
* सरहऊल नृत्य

श्रेणी:छत्तीसगढ़ की संस्कृति
कुसुन्दा

**कुसुन्दा** (या कुसन्दा) पश्चिमी नेपाल एवं मध्य नेपाल में गिने चुने लोगों द्वारा बोली जाने वाली भाषा है। यह भाषा विलुप्ति के कगार पर है।

## बाहरी कड़ियाँ
*Watters Kusunda Vocaburary PDF (WattersKusundaVocab.pdf 132,649bytes)

श्रेणी:नेपाल की भाषाएँ
आर्नहेम पठार

**आर्नहेम पठार** (Arnhem Plateau) ऑस्ट्रेलिया के उत्तरी क्षेत्र (नॉर्थर्न टेरिटरी) में स्थित एक पठारी क्षेत्र है। बलुआ पत्थर (सैंडस्टोन) का बना यह पठार अपनी विविध पक्षी जातियों के लिए जीववैज्ञानिक महत्त्व रखता है। इसका अधिकतर भाग पथरीला या धास से ढका हुआ है हालाकि जगह-जगह पर जंगल भी हैं।

## इन्हें भी देखें
* उत्तरी क्षेत्र (ऑस्ट्रेलिया)

## सन्दर्भ

श्रेणी:ऑस्ट्रेलिया के पठार
श्रेणी:ओशिआनिया के पठार
उदासीन जोड़ी प्रभाव

भारी अधातुओं के **s** उपकक्षा में मौजूद दो इलेक्ट्रॉन किसी भी रासायनिक अभिक्रिया में भाग नहीं लेते, अर्थात् यह इलेक्ट्रान जोड़ी उदासीन रहती है। इस प्रभाव को '''उदासीन जोड़ी प्रभाव या "अक्रिय युग्म प्रभाव"(Inert pair effect) कहा जाता है।

श्रेणी:रासायनिक अभिक्रियाएँ
श्रेणी:अधातु
परासरण दाब

परासरण को यदि रोकना चाहें तो उसे रोकने के लिए उसके विपरीत एक वाह्य दाब लगाना पड़ेगा। परासरण को रोकने के लिये आवश्यक वाह्य दाब की मात्रा को **परासरण दाब** (osmotic pressure) कहते हैं। 

किसी भी विलयन का परासरण दाब  विलायक में उपस्थित विलेय के अणुओं की सांद्रता के सीधे समानुपाती होता है। 

किसी विलयन को एक अर्धपारगम्य झिल्ली द्वारा आसुत जल से अलग रखा जाय तो यहाँ जितना अधिकतम दाब उत्पन्न हो सकता है उसे **शक्य परासरण दाब** (potential osmotic pressure) कहते हैं। परासरण की परिघटना जीवविज्ञान में अति महत्वपूर्ण है क्योंकि कोशिका भित्ति (सेल मेम्ब्रेन) भी अर्धपारगम्य होती है।

center|thumb|500px|U-आकार की नली द्वारा परासरण दाब का प्रदर्शन (बीच में अर्धपारगम्य झिल्ली लगी है।)

श्रेणी:झिल्ली जीवविज्ञान
श्रेणी:कोशिकाविज्ञान
श्रेणी:पदार्थ की मात्रा
अवधेश प्रताप सिंह

**कैप्टन अवधेश प्रताप सिंह** (1888 - 1967) भारत के एक राजनेता एवं भारतीय स्वतन्त्रता सेनानी थे। स्वतंत्रता के बाद उन्होंने विंध्य प्रदेश के पहले मुख्यमंत्री के रूप में का नेतृत्व किया। बाद में वह संविधान सभा के लिए मनोनीत किए गए थे।

## परिचय एवं राजनैतिक सफर

कैप्टन अवधेश प्रताप सिंह का जन्म 1888 ई. को मध्य प्रदेश के सतना ज़िले में हुआ था। उन्होंने इलाहाबाद से कानून की शिक्षा प्राप्त करने के बाद वे रीवा रियासत की सेना में भर्ती हो गए। वहां वे कैप्टन और कुछ समय तक मेजर भी रहे। 

शीघ्र ही रियासत की नौकरी त्यागकर उन्होंने राजेन्द्रनाथ लाहिड़ी जैसे क्रान्तिकारियों से संपर्क किया और कुछ रियासतों के नरेशों से मिलकर अंग्रेज़ों के विरुद्ध सशस्त्र विद्रोह की योजना बनाई। परंतु समय से पहले भेद खुल जाने पर इसमें सफलता नहीं मिली।

अवधेश प्रताप सिंह इसके बाद कांग्रेस में सम्मिलित हो गए और 1921 से 1942 तक के आंदोलनों में लगभग चार वर्ष जेलों में बंद रहे। उन्होंने देशी रियासतों में जनतंत्र की स्थापना और समाज उत्थान के लिए निरंतर काम किया।

स्वतंत्रता के बाद 1948 वह विंध्य प्रदेश की स्थापना पर, उन्होंने (1948 से 1949) तक पहले मुख्यमंत्री के रूप में नेतृत्व किया, और बाद में वह विंध्य प्रदेश राज्य से भारतीय संविधान सभा के सदस्य मनोनीत किए गए।  उन्हें (1952 से 1960) तक राज्यसभा के सदस्य चुना गया था। 

17 जून 1967 को उनका निधन हो गया। उनकी राजनीतिक विरासत उनके पुत्र गोविन्द नारायण सिंह, ने संभाली, जिन्होंने मध्य प्रदेश के 5वें मुख्यमंत्री के रूप में नेतृत्व किया।

उनके सम्मान स्वरूप में  रीवा विश्वविद्यालय का नामकरण उनके नाम पर किया ग्या हैं।
भौतिक विज्ञान का इतिहास

**भौतिकी** (Physics), विज्ञान की मूलभूत शाखा है जिसका विकास प्रकृति एवं दर्शन के अध्ययन से हुआ था। १९वीं शताब्दी के अन्त तक इसे 'प्राकृतिक दर्शन' ( "natural philosophy") कहा जाता था। वर्तमान समय में पदार्थ, उर्जा तथा इसके पारस्परिक सम्बन्धों का अध्ययन भौतिकी कहलाता है।

श्रेणी:विज्ञान का इतिहास
सिद्ध

**सिद्ध**, सम्स्कृत भाषा का शब्द है जिसका शाब्दिक अर्थ है जिसने सिद्धि प्राप्त कर ली हो। सिद्धि का अर्थ महान शारीरिक तथा आध्यात्मिक उपलब्धि से है या ज्ञान की प्राप्ति से है। जैन दर्शन में सिद्ध शब्द का प्रयोग उन आत्माओं के लिए किया जाता है जो संसार चक्र से मुक्त हो गयीं हों।

## जैन धर्म

जैन धर्म में *सिद्ध* शब्द का प्रयोग मुक्त आत्मा, जिन्होंने अपने सारे कर्मो का नाश कर मोक्ष प्राप्त किया है, उन्हें संबोधित करने के लिए किया जाता हैं।

## वर्णरत्नाकर में वर्णित ८४ सिद्ध
ज्योतीरीश्वर ठाकुर द्वारा सन १५०६ में मैथिली में रचित वर्णरत्नाकर में ८४ सिद्धों के नामों का उल्लेख है। इसकी विशेष बात यह है कि इस सूची में सर्वाधिक पूज्य नाथों और बौद्ध सिद्धाचार्यों के नाम में सम्मिलित किए गये हैं। चौरासी सिद्धों के नाम निम्नलिखित हैं:

इन नामों के अन्त में **'पा**' जो प्रत्यय लगा है, वह संस्कृत 'पाद' शब्द का लघुरूप है।

## सन्दर्भ

## इन्हें भी देखें
* महासिद्ध
* नाथपंथ
* सिद्धि
* सिद्ध (बौद्ध-धर्म)
* सिद्ध(जैन धर्म)
* सिद्ध साहित्य

श्रेणी:शैव धर्म
सिद्ध (जैन धर्म)

thumb|सिद्ध आत्मा को जैन मंदिरों में इस रूप में पूजा जाता हैं
**सिद्ध** शब्द का प्रयोग जैन धर्म में भगवान के लिए किया जाता हैं। सिद्ध पद को प्राप्त कर चुकी आत्मा संसार (जीवन मरण के चक्र) से मुक्त होती है। अपने सभी कर्मों का क्षय कर चुके, सिद्ध भगवान अष्टग़ुणो से युक्त होते है। वह सिद्धशिला जो लोक के सबसे ऊपर है, वहाँ विराजते है।

## पंच परमेष्ठी

[thumb|left|[पंच परमेष्ठी दर्शन]]
जैन दर्शन के अनुसार पाँच पद स्थित जीव पूजनिय हैं। इन्हें पंच परमेष्ठी कहते हैं। सिद्ध इसमें अरिहंतों के बाद आते है।

## आठ मूल गुण
जैन दर्शन के अनुसार सिद्धों के अनन्त गुण होते हैं जिसमें निम्नलिखित आठ गुण प्रधान होते हैं-
# क्षायिक समयक्त्व
# केवलज्ञान
# केवलदर्शन
# अनन्तवीर्य
# अवगाहनत्व
# सूक्ष्मत्व
# अगुरुलघुत्व
# अव्यबाधत्व

## इन्हें भी देखें
* जैन धर्म में भगवान
* मोक्ष (जैन धर्म)

## सन्दर्भ

## सन्दर्भ सूची
*
मनागुआ

**मनागुआ** (स्पेनी व अंग्रेज़ी: Managua) मध्य अमेरिका के निकरागुआ देश की राजधानी और सबसे बड़ा शहर है। मनागुआ झील के दक्षिण-पश्चिमी छोर पर स्थित इस नगर को सन् १८५२ में निकरागुआ की राजधानी चुना गया। १९७२ में हुए एक भूकम्प और फिर १९८०-९० के दशक में हुए गृहयुद्ध के कारण मनागुआ को बहुत क्षति पहुँची जिसे उसने इस काल के बाद धीरे-धीरे पूरा किया।

## इन्हें भी देखें
* निकरागुआ

## सन्दर्भ

श्रेणी:निकरागुआ
श्रेणी:निकरागुआ के आबाद स्थान
श्रेणी:उत्तर अमेरिका में राजधानियाँ
श्रेणी:राजधानियाँ
कारू खिरहरि

**मिथिलांचल** के महिषी प्रखण्ड के अन्तर्गत मैना-महिपुरा गाँव में कारू खिरहरि ने गोरहोहाट के नाचुकेश्वर महादेव के मंदिर में भगवान शिव की उग्र तपस्या की,जिससे प्रसन्न होकर भगवान शिव ने साक्षात दर्शन दिये।
सामा-चकेवा

सामा-चकेवा लोकनाट्य बिहार में प्रत्येक वर्ष कार्तिक माह में शुक्ल पक्ष की सप्तमी से पूर्णमासी तक किया जाता है।

इस लोकनाट्य में कुमारी कन्याओं के द्वारा अभिनय प्रस्तुत किया जाता है।
अभिनय में 'सामा' अर्थात श्यामा तथा चकेवा की भूमिका निभायी जाती है।
सामूहिक रूप से गाए जाने वाले गीतों में प्रश्नों एवं उत्तरों के माध्यम से विषयवस्तु प्रस्तुत की जाती है।

यह झारखंड की राजधानी रांची में भाई बहन के प्रेम और विश्वास का पर्व सामा चकेवा को लेकर चहलकदमी तेज हो चुकी है। झारखंड मिथिला मंच (जानकी प्रकोष्ठ) की महासचिव निशा झा मिथिलानी ने बताया कि इसकी शुरुआत छठ के पारण के दिन से हो जाती है। सभी अपने अपने घर में इस दिन से सामा चकेवा बनाना शुरु कर देती हैं। जो भी इस दिन बना नहीं पाती हैं वो देवउठान एकादशी के दिन बनाती हैं। जिसमें सामा, चकेवा, वृंदावन, चुगला, सतभैया, पेटी, पेटार आदि मिट्टी से बनाया जाता है। उस दिन से नियमित रात्रि के समय आंगन में बैठ कर खूब खेलती हैं, नियमित गीत गाती हैं। जिसमें भगवती गीत, ब्राम्हण गीत और अंत में बेटी विदाई का समदाउन गाती हैं। यह सिलसिला कार्तिक पूर्णिमा के दिन तक चलता है। उसके बाद कार्तिक पूर्णिमा की रात में सामा का विसर्जन किया जाता है। जिसमें महिला के संग संग घर के पुरुष वर्ग भी शामिल रहते हैं।

## सन्दर्भ

श्रेणी:झारखंड की संस्कृति
श्रेणी:बिहार की संस्कृति
जट-जटिन

**जट-जटिन** मिथिला का लोककला एवं लोकनृत्य है। इसमें दो नाचने की टोली होती है,जो नाच-गान करके,नोंक-झोंक करके,मान-मनौवल करके सुखी दाम्पत्य जीवन की कामना करते हैं।
पंच परमेष्ठी

thumb|150px|पंच परमेष्ठी
**पंच परमेष्ठी** जैन धर्म के अनुसार सर्व पूज्य हैं। परमेष्ठी उन्हें कहते है हैं जो परम पद स्थित हों। यह पंच परमेष्ठी हैं-
# अरिहन्त : जो दिव्य शरीर में स्थित रहते हैं। जिन्होंने चार घातिया कर्मों का नाश कर दिया हो|
# सिद्ध : जो शरीर रहित हैं जिन्होंने सभी कर्मों का नाश कर दिया है। सिद्ध परमेष्ठी के मुख्य आठ गुण होते हैं।
# आचार्य परमेष्ठी- मुनि संघ के नेता। इनके छत्तीस मूल गुण होते हैं।
# उपाध्याय परमेष्ठी- जो नए मुनियों को ज्ञान उपार्जन में सहयोग करते हैं।
# मुनि

## णमोकार मंत्र

thumb|left|णमोकर मंत्र

जैन धर्म के सबसे मुख्य मंत्र 'णमोकार मंत्र' में पंच परमेष्ठी को नमस्कार किया जाता है।
:**णमो अरिहंताणं। णमो सिद्धाणं। णमो आइरियाणं।**
:**णमो उवज्झायाणं। णमो लोए सव्वसाहूणं॥**
अर्थात अरिहंतों को नमस्कार, सिद्धों को नमस्कार, आचार्यों को नमस्कार, उपाध्यायों को नमस्कार, सर्व लोक के साधुओं को नमस्कार।

## सन्दर्भ

## संदर्भ सूची
* 
* 
* 

श्रेणी:जैन धर्म
सोफ़िया दिलीप सिंह

राजकुमारी **सोफिया दिलीप सिंह**(8 अगस्त1876 -22 अगस्त1948)- इंगलैंड में औरतों के अधिकारों (वोट का अधिकार ) के लिए संघर्ष करने वाले नारी सनगठनों की सुप्रसिद्ध (suffragette) कारकुन थी। इनके पिता महाराजा दिलीप सिंह शेरे पंजाब के नाम से जाने जाते महाराजा रणजीत सिंह के पुत्र थे , जिसे पंजाब को अंग्रेज़ राज्य में शामिल करने के बाद देश निकला दे कर इंग्लेंड भेज दिया गया था। जहाँ उसने करसचीईनटी से प्रभावित होकर इस को अपना लिया।  . सोफिया की माँ महारानी बाम्बा मीवलर थी। उसकी धर्ममाता विक्टोरिया थी। सोफिया एक नारीवादी थी और हेपनपटन कोर्ट महल के एक घर में रहती थी जो विक्टोरिया ने उसे लिहाज़ में दे रखा था। उसकी चार बहने , (दो सौतेली) और चार भाई थे। 
## संधर्भ

श्रेणी:नारीवादी
नाच

**नाच** मिथिला की विशिष्ट लोककला है जिसमें लोक गाथाओं को अभिनय में प्रदर्शित किया जाता है। जिसमें नाचना,गाना,संवाद एवं अभिनय होता है।
कोहबर

**कोहबर** (कौतुकगृह, कोष्ठवर)  भारत  के  झारखंड के मगध ईलाके.की लोककला है। कोहबर चित्रकला में नैसर्गिक रंगों का प्रयोग होता है, मसलन लाल, काला, पीला, सफेद रंग पेड़ की छाल व मिट्टी से बनाए जाते हैं। सफेद रंग के लिए दूधी मिट्टी का प्रयोग किया जाता है। काला रंग भेलवा पेड़ के बीज को पिस कर तैयार किया जाता है। इनकी पेंटिंग में ब्रश भी प्राकृतिक ही होते हैं। उंगलियां, लकड़ी की कंघी (अब प्लास्टिक वाली), दातुन से चित्र उकेरे जाते हैं। मिट्टी के घरों की अंदरूनी दीवार को ब्लैक एंड व्हाइट बेल बूटा, पत्तों, मोर का चित्र बनाकर सजाया जाता है।  विवाह के समय, घर के किसी एक कमरे में पूर्वी दीवाल पर कोहबर चित्रकारी की जाती है। वर एवं वधू पक्ष दोनों के घर में, विवाह की विविध रस्मों में से एक कार्यक्रम कोहबर पूजन का भी होता है जिसमें भीत पर बने इस कोहबर का पूजन किया जाता है। इन कार्यक्रमों के दौरान कुछ विशेष संस्कार-गीत भी गाये जाते हैं जिन्हें **कोहबर गीत** कहते हैं और इनमें वर-वधू के बीच प्रेम भाव बढ़ाने की भावना होती है। **कोहबर** घर के उस कमरे को भी कहते हैं जहाँ यह चित्रांकन किया जाता है। वधू के आगमन पर उसे इसी कक्ष में रहना होता है। झारखंड के मगध की कोहबर कला को जियोग्राफिकल इंडिकेशंस टैग (जीआइ टैग) प्राप्त  है।

## सन्दर्भ5. https://web.archive.org/web/20191229202906/https://www.jagran.com/jharkhand/ranchi-sohrai-and-kohbar-art-soon-jharkhand-will-get-gi-tag-for-sohray-and-kohbar-art-in-jharkhand-19884108.html<nowiki/>


श्रेणी:विवाह
श्रेणी:अवध
श्रेणी:मिथिला
श्रेणी:पूर्वांचल
यूका

थीराप्टेरा (Phthiraptera) गण के जन्तुओं का सामान्य नाम **यूका** () है। इस गण में लगभग ५००० पंखहीन कीट हैं। ये परजीवी हैं जो नियततापी प्राणियों के शरीर पर (बाहर) रहते हैं। ये टाइफस आदि अनेक रोगों के वाहक होते हैं।

## इन्हें भी देखें
* जूं

## बाहरी कड़ियाँ
*National Pesticide Information Center – Understanding and Controlling Lice
*body and head lice on the University of Florida/Institute of Food and Agricultural Sciences Featured Creatures Web site
*crab louse on the University of Florida/Institute of Food and Agricultural Sciences Featured Creatures Web site
*''Pediculus humanus capitis'' head louse facts, myths, life cycle at MetaPathogen
* Parasitic Insects, Mites and Ticks: Genera of Medical and Veterinary Importance Wikibooks

यूका
ईश्वरसेन

**ईश्वरसेन** आभीर राजवंश के संस्थापक थे और उन्होंने एक संवत की शुरुआत की जो बाद में कलचुरि-चेदि संवत के नाम से जाना गया। ऐसा प्रतीत होता है कि ईश्वरसेन और उनके वंशजों ने गुजरात, कोंकण और पश्चिमी महाराष्ट्र सहित एक बड़े क्षेत्र पर शासन किया था। उन्होने 'राजन' की उपाधि गृहण की तथा भारतीय काल गणना संवत भी उनके नाम पर शुरू की गयी थी। उनके बाद उनकी नौ पीढ़िया सत्तारूढ़ रही। आभीर राजाओं की इस पीढ़ी ने 167 वर्षों तक शासन किया, जब तक कि उनमें से अंतिम को 415 ई.पू. में उनके त्रैकुटका सामंत द्वारा अपदस्थ नहीं कर दिया गया। आम तौर पर यह माना जाता है कि त्रिकुटक आभीर का एक अलग राजवंश थे, और इसलिए उन्हें कभी-कभी आभीर-त्रैकुटिका भी कहा जाता है। इंद्रदत्त, दाहरसेन और व्याघ्रसेन इस राजवंश के प्रसिद्ध राजा थे। त्रिकुटक अपनी वैष्णव आस्था के लिए जाने जाते थे, जो खुद को हैहय शाखा के यादव होने का दावा करते थे और दाहरसेन ने अश्वमेध यज्ञ भी किया था अभीर युग ईश्वरसेन द्वारा 249 ई. में शुरू किया गया था, जो उनके साथ जारी रहा और इसे अभीर-त्रैकुटिका युग कहा गया। इस युग को बाद में कलचुरि राजवंश द्वारा जारी रखा गया, इसे कलचुरी युग और बाद में कलचुरी-चेदि युग कहा गया। पाँच त्रिकुटा राजाओं के शासन के बाद, वे केंद्रीय प्रांतों में चले गए और हैहय (चेदि) और कलचुरी नाम धारण कर लिया। इतिहासकार इस पूरे युग को आभीर-त्रैकुटिक-कलचुरी-चेदि युग कहते हैं।

## पुरालेखन
महाराष्ट्र के विभिन्न भागों में आभीर शासन के अधीन कई राजाओं ने राज किया। ऐसे ही ईश्वरसेन द्वारा स्थापित एक राजवंश का उल्लेख अजंता की गुफा XVII के एक अभिलेख मे है, श्लोक 10 मे अशमक।

## चेदी-कलचुरी संवत

वी.वी. मिराशी के अनुसार, आभीर ईश्वरसेन ने तीसरी शताब्दी के मध्य में आभीर साम्राज्य की स्थापना की और 248-249 ई. में एक युग की शुरुआत की, जिसे बाद में चेदि-कलचुरी युग के नाम से जाना गया।

## मुद्रा शास्त्र
ईश्वरसेन के सिक्के सौराष्ट्र व दक्षिण राजपूताना में ही पाये गए हैं जिन पर उसके शासन काल के प्रथम व द्वितीय वर्ष ही अंकित हैं।

## मनुदेवी मंदिर

1200 BC में अहीर राजा ईश्वरसेन ने सतपुड़ा मनुदेवी मंदिर की स्थापना की जो कि एक हेमान्दपंथी मंदिर है।

## इन्हें भी देखे
*आभीर राजवंश
* अहीर
* महाराष्ट्र

## संदर्भ

श्रेणी:आभीर राजवंश 
श्रेणी:अहीर
श्रेणी:अहीर इतिहास
श्रेणी:अहीर (आभीर) राजवंश
मासिफ़ द्यु नोर्द

**मासिफ़ द्यु नोर्द** (Massif du Nord) कैरिबियाई सागर में स्थित हाइती देश की सबसे लम्बी पर्वतमाला है। यह पड़ोस के देश दोमिनिकन गणराज्य की कोर्दिल्येरा सेन्त्राल नामक पर्वतमाला का पश्चिमी भाग है। मासिफ़ द्यु नोर्द के पहाड़ों की ऊँचाई ६०० - १२१० मीटर (१९७० - ३९७० फ़ुट) के बीच की है।

## इन्हें भी देखें
* कोर्दिल्येरा सेन्त्राल, दोमिनिकन गणराज्य
* हाइती

## सन्दर्भ

श्रेणी:हाइती की पर्वतमालाएँ
श्रेणी:हाइती का भूगोल
श्रेणी:हाइती
कोर्दिल्येरा सेन्त्राल, दोमिनिकन गणराज्य

**कोर्दिल्येरा सेन्त्राल** (Cordillera Central) कैरिबियाई सागर में स्थित दोमिनिकन गणराज्य की सबसे ऊँची पर्वतमाला है जो उस देश की पश्चिमी सीमा के पार भी पड़ोसी देश हाइती में मासिफ़ द्यु नोर्द के नाम से चलती रहती है।

## इन्हें भी देखें
* दोमिनिकन गणराज्य
* मासिफ़ द्यु नोर्द

## सन्दर्भ

श्रेणी:दोमिनिकन गणराज्य की पर्वतमालाएँ
श्रेणी:दोमिनिकन गणराज्य
श्रेणी:दोमिनिकन गणराज्य का भूगोल
अंजुम आरा

**अंजुम आरा** साल 2011 बैच की आईपीएस अधिकारी और वर्तमान में सोलन की आरक्षी अधीक्षक हैं। इससे पूर्व वे शिमला की एएसपी व एसपी साइबर क्राइम रही हैं।

आजमगढ़ जिले के कमहरिया गाँव के रहने वाले ग्रामीण अभियंत्रण सेवा विभाग में कनिष्ठ अभियंता के पद पर कार्यरत अयूब शेख की दूसरे नंबर की संतान अंजुम आरा की प्रारंभिक शिक्षा सहारनपुर (उप्र) के गंगोह में हुई। यहां के आर्य कन्या इंटर काॅलेज से हाईस्कूल व एचआर इंटर काॅलेज से उन्होने इंटर की परीक्षा प्रथम श्रेणी में उत्तीर्ण की। इसके बाद वे लखनऊ के इंटीग्रल विश्वविद्यालय से बीटेक की प्रथम श्रेणी में डिग्री हासिल की। उन्होंने आइपीएस के 2011 बैच की परीक्षा उत्तीर्ण की है। उनके पति, यूनुस भी एक आईएएस अधिकारी है शिमला में अपर उपायुक्त के पद पर कार्यरत हैं।

## सन्दर्भ

श्रेणी:भारतीय पुलिस अधिकारी
श्रेणी:उत्तर प्रदेश के लोग
रुआण्डा-रुण्डी भाषाएँ

**रुआण्डा-रुण्डी** मध्य अफ़्रीका में बोली जाने वाली कुछ बांटू भाषाओं का समूह है जिसमें कई आपस में सम्बन्ध रखने वाली उपभाषाएँ हैं। सन् २००७ में लगे अनुमान के अनुसार इसकी सारी उपभाषाओं को लगभग २ करोड़ लोग बोलते थे। रुआण्डा-रुण्डी की अलग-अलग उपभाषाओं को बोलने वाले अगर समीप के गाँवों-बस्तियों के हों तो एक-दूसरे को समझने में सक्षम हैं लेकिन दूर रहने वालों को आपसी बातचीत समझने में कठीनाई होती है। रुआण्डा-रुण्डी की दो उपभाषाओं को अपने-अपने देशों में राजभाषा होने का दर्जा प्राप्त है: किन्यारुआण्डा भाषा रुआण्डा की एक राजभाषा है जबकि किरुण्डी उसके पड़ोसी देश बुरुण्डी की राजभाषा है।

## इन्हें भी देखें
* किरुण्डी भाषा
* किन्यारुआण्डा भाषा
* बांटू भाषाएँ

## सन्दर्भ

*
श्रेणी:बांटू भाषाएँ
श्रेणी:रुआण्डा की भाषाएँ
श्रेणी:बुरुण्डी की भाषाएँ
श्रेणी:युगांडा की भाषाएँ
श्रेणी:तंज़ानिया की भाषाएँ
श्रेणी:कांगो लोकतान्त्रिक गणराज्य की भाषाएँ
किन्यारुआण्डा भाषा

**किन्यारुआण्डा**, जिसे कभी-कभी केवल **रुआण्डा** भी कहा जाता है और जो यूगांडा में **फ़ुमबारी** कहलाती है, मध्य अफ़्रीका में स्थित रुआण्डा देश की राजभाषा है। यह रुआण्डा-रुण्डी भाषा की एक उपभाषा है, जो स्वयं रुआण्डा, बुरुण्डी व युगांडा में लगभग २ करोड़ लोगों द्वारा बोली जाती है। रुआण्डा-रुण्डी भाषा की एक अन्य उपभाषा, किरुण्डी, बुरुण्डी की राजभाषा है। किन्यारुआण्डा और किरुण्डी बोलने वाले एक-दूसरे को समझ सकते हैं हालांकि दोनों उपभाषाओं में ज़रा अंतर है।

## इन्हें भी देखें
* रुआण्डा-रुण्डी भाषा
* किरुण्डी भाषा
* बांटू भाषाएँ

## सन्दर्भ

श्रेणी:रुआण्डा की भाषाएँ
श्रेणी:युगांडा की भाषाएँ
श्रेणी:रुआण्डा-रुण्डी भाषाएँ
सर्जनात्मक लेखन

**सृजनात्मक लेखन** (क्रिएटिव राइटिंग) का उद्देश्य सूचित करना मात्र ही नहीं, अपितु रहस्यों व रसों को उद्घाटित करना होता है। इसे कुछ लोग एक आध्यात्मिक प्रक्रिया मानते हैं। रचनात्मक लेखक कभी तटस्थ रूप से दुनिया की ठोस चीजों के बारे में बात करता है तो कभी भावविह्वल होकर वह प्रेम, पवित्रता, पलायन, ईश्वर, नश्वरता आदि विषयों के बारे में अपने उद्गार व्यक्त करता है। अन्यथा लेखन में वह अपनी अपूर्व कल्पना का इस्तेमाल करता है। वह जीवन के विभिन्न पहलुओें में संबंध बनाता है और सामाजिक स्थितियों और घटनाओं के विषय में लिखता है। इस प्रकार वह अपने लेखन में अपने हृदय के निकट के विषयों को प्रकाशित करता है, उन्हें ऊँचा उठाता है और लेखन के माध्यम से समाज में परिवर्तन लाने का प्रयास करता है। 

सृजनात्मकता सभी कलाओं की प्राथमिक प्रेरणा है। इसे परिभाषित करना वैसे ही काल्पनिक एवं कठिन है जैसे कि प्यार और घृणा जैसे विषयों को परिभाषित करना। सृजनात्मकता एक आदर्श वैचारिकता है जो एक कलाकार के मस्तिष्क की कल्पनापूर्ण स्वाभाविक प्रवृति है तथा कलाकार से संबंधित उसके अतीत और वर्तमान के परिवेश से प्रभावित है।

प्रभावशाली सृजनात्मक लेखन निम्नलिखित कार्य करता हैः
: (१) पाठकों का ध्यान आकर्षित करता है,
: (२) पाठकों में रूचि व इच्छा जागृत करता है।

सृजनात्मक लेखन अर्थात् नूतन निर्माण की संकल्पना, प्रतिभा एवं शक्ति से निर्मित पदार्थ (लेख)। सृजनात्मकता को ही कॉलरिज कल्पना कहता है। कल्पना अर्थात्- नव-सृजन की वह जीवनी शक्ति जो कलाकारों, कवियों, वैज्ञानिकों और दार्शनिकों में होती है।

## इन्हें भी देखें
*वर्णनात्मक लेखन

श्रेणी:लेखन
दहलीज़

**दहलीज़** नाम से निम्न पृष्ठ है:-

* दहलीज़ 1981 फ़िल्म
* दहलीज़ (1986 फ़िल्म)
* दिल, दिया, दहलीज़ - 2006 धारावाहिक 
* दहलीज़ (धारावाहिक) - 2016 धारावाहिक
दहलीज़ (धारावाहिक)

**दहलीज़** भारतीय हिन्दी धारावाहिक है, जिसका प्रसारण स्टार प्लस में 14 मार्च 2016 से होने वाला है। इसमें मुख्य किरदार में हर्षद अरोड़ा और त्रिधा चौधरी हैं।

## कलाकार
* हर्षद अरोड़ा
* त्रिधा चौधरी

## सन्दर्भ

## बाहरी कड़ियाँ
ले रॉयल मेरीडिएन चेन्नई

ले रॉयल मेरीडिएन चेन्नई शहर के अन्ना सलाई इलाक़े मे गुइनदी-कतिपरा स्टेशन के समीप स्थित एक पाँच सितारा होटेल है। शुरू मे इस होटेल को १६५ करोड़ रुपये की लागत से मद्रास हिल्टन के नाम से बनाया गया था पर इसका उद्घाटन के ले रॉयल मेरीडिएन चेन्नई के नाम से ही हुआ

## इतिहास

इस होटेल को पी जी पी समूह द्वारा हिल्टन समूह के साथ प्रशासनिक अनुबंध के साथ विकसित किया गया था। परंतु उद्घाटन के पूर्व ही २००० ईस्वी मे यह अनुबंध ख़त्म हो गया और पी जी पी ने ले मेरीडिएन होटेल्स आंड रिज़ॉर्ट्स समूह के साथ एक नया अनुबंध किया जिसके तहत इस होटेल का नाम ले रॉयल मेरीडिएन चेन्नई हो गया।  इस होटेल का संकेतिक उद्घाटन १२ अप्रैल २००० को किया गया और ३० दिसंबेर २००० से यह व्यावसायिक रूप से कार्य करने लगा और इसी दिन तमिल नाडु के तत्कालीन मुख्य मंत्री एम करुणानिधि के द्वारा इसका विधिवत उद्घाटन किया गया।  

२००५ ईस्वी मे इस होटेल के लोकप्रिय तरणताल स्थित बार्बिक्यू अस्क का उद्घाटन किया गया।  २००६ में यह होटेल स्टार वुड होटेल्स आंड रिज़ॉर्ट्स वर्ल्डवाइड समूह का अंग बन गया जिसने ले रॉयल मेरीडिएन ब्रांड को अधिग्रहित कर लिया था। 

## होटेल के बारे मे
यह होटेल ३.४४ एकर के दायरे मे बनाया गया है जिसमे की करीब एक तिहाई हिस्सा इमारतों वाला है। इस होटेल मे २४० कमरे हैं जिनमे ११२ स्टॅंडर्ड रूम, ५७ डेलक्स रूम और ४१ रॉयल क्ल्ब बेडरूम हैं।  इनके अलावा २२ डेलक्स सूयीट, ७ एग्ज़िक्युटिव सूयीट, ३ रॉयल सूयीट और १ प्रेसीडेंसियाल सूयीट भी है। होटेल के बॅंक्वेट हॉल मे करीब १५०० लोगों के सामूहिक भोज की व्यवस्था है। साथ हीं इस होटेल मे १२ मीटिंग स्थल भी हैं। इस होटेल के तीन प्रसिद्ध रेस्तराँ हैं - नवरत्ना (जिसमे शाही भारतीय भोजन परोसा जाता है), सीलनत्रो (जिसमे आप भारतीय, कॉन्टीन्नेटल, चयनीज और दक्षिण पूर्व एशिया के व्यंजनो का २४ घंटे मज़ा ले सकते हैं) और कौउअल (जिसमे खास तौर पर मेडिटरेनीयन सी फुड मिलता है)। इसके अलावा द डोम बार, फ्लेम ले क्लब और ले गौरमंडिसे नाम के बार भी हैं। इस होटेल मे ९२०० वर्ग फीट मे बना हुआ विशाल ग्रांड मद्रास बॉलरूम है जो कि अपने निर्माण के समय शहर का बिना खंभो वाला सबसे बड़ा बॉलरूम माना जाता था। २००९ ईस्वी मे इस होटेल का नवनिर्माण किया गया और इसमे १५ नये कमरे भी जोड़े गये।  

## लोकेशन

यह होटेल चेन्नई अंतरराष्ट्रीय हवाई अड्डे से ७ किलो मीटर और चेन्नई सेंट्रल रेलवे स्टेशन से १४ किलो मीटर की दूरी पर स्थित है। ले रॉयल मेरीडिएन चेन्नई के आस पास शहर के कुछ लोकप्रिय स्थल जैसे कि कोडम्बक्कम, टी नगर और गुइन्डे रेस कोर्स बने हुए है। इस होटेल मे रुकने वाले पर्यटक आसानी के साथ कुछ दूसरे पर्यटक स्थलों जैसे कि सिडको औद्योगिक क्षेत्र, मरीना बीच और गुइन्डे राष्टीय अभयारण्य भी आ-जा सकते हैं। 

## पुरस्कार और सम्मान
* इस होटेल को २००२ मे पेसिफिक एरिया ट्रॅवेल राइटर्स असोसियेशन ने "बेस्ट बिज़्नेस होटेल इन एशिया पेसिफिक" का पुरस्कार प्रदान किया था। 
* इसे २००३ मे डेक्कन हेराल्ड आवन्यू द्वारा "इनोवेटिव एच. आर. प्रॅक्टिसस 2003" अवॉर्ड भी मिला था। 

## सन्दर्भ
कुरूमबा मालदीव

अंगूठाकार|कुरुमबा मालदीव
उत्तरी माले के एक छोटे से द्वीप विहमानाफुशी पर स्थित कुरूमबा मालदीव एक ४.५ सितारा होटेल रिज़ॉर्ट है. यूनिवर्सल रिज़ॉर्ट्स द्वारा प्रबन्धित कुरूमबा मालदीव, मालदीव का पहला रिज़ॉर्ट है. इसका वर्तमान डिज़ाइन वास्तुकार मोहम्मद शफ़ीक़ ने किया था.

## इतिहास

यह रिज़ॉर्ट १९७२ मे खोला गया था और स्थानीय मालदीवी निवासी मोहम्मद उमर मणिकू और हूसेन आफ़ीफ़ इसके संस्थापकों मे शामिल थे. शुरू मे इस रिज़ॉर्ट कुरूमबा मालदीव - कुरूमबा का स्थानीय दहएवी भाषा मे शाब्दिक अर्थ नारियल होता है- मे ३० कमरे थे जिनका निर्माण स्थानीय तौर पर प्राप्त उत्पादो से किया गया था. इसकी दीवारें मूँगा पत्थर और छत ताड़ के छप्पड़ के बने थे.

## सामाजिक सरोकार के कार्यकर्म

* पार्टी विद ए पर्पस – यहा सालाना संगीत समारोह इस रिज़ॉर्ट मे कुधाकूढीनगे हिया अनाथालय और माफुशी द्वीप शिक्षा और प्रशिक्षण केंद्र की सहायता के लिए आयोजित किया जाता है. 
* कुरेक्ट रिसाइकलिंग सेंटर का प्रबंधन जहाँ रसोई के बचे हुए कूड़े,काँच, कागज, और प्लास्टिक का पुनर्सांसोधन किया जाता है. 
* इस रिज़ॉर्ट द्वारा मज़ा रिक्रियेशन नाम की एक संस्था भी चलाई जाती है जो अतिथियों को सामुद्री वातावरण संरक्षण के बारे मे बताती है.
 
## लोकेशन

यह रिज़ॉर्ट हवाई अड्डे से सिर्फ़ १० मिनट की दूरी पर है और मालदीव मे उतरने की कुछ मिनट के भीतर ही इसकी सुविधाओं का आनंद ले सकते हैं.
यह रिज़ॉर्ट कुरूमबा बीच से कुछ ही दूरी पर बना है और यहाँ से बनाना रीफ डाइव साइट भी काफ़ी नज़दीक है.फुल मून बीच और कूडा बंडोस बीच भी कुछ ही किलो मीटर की दूरी पर हैं.

## विशेष सुविधाएँ

वर्तमान मे इस रिज़ॉर्ट मे १८० वातानुकूलित कमरे हैं जिनमे फ्रिज और मिनिबार जैसी सुविधाएँ उपलब्ध है. इस रिज़ॉर्ट की खास बात यह है कि इसके सभी कमरों मे बालकनी बनी हुई है जहाँ से समुद्र का नज़ारा साफ दिखता है. पूरे रिज़ॉर्ट मे इंटरनेट और वाई फ़ाई की सुविधा मुफ़्त मे उपलब्ध है.

इस रिज़ॉर्ट मे कान्फरेन्स की सुविधा के लिए ५६०८ वर्ग मीटर मे बना हुआ एक कान्फरेन्स सेंटर भी है. आगंतुकों की सुविधा के लिए हवाई अड्डे तक आने-जाने के लिए शटल सेवा (अतिरिक्त प्रभार के साथ) भी उपलब्ध कराई जाती है.   

## पुरस्कार और सम्मान

इस रिज़ॉर्ट को मिले पुरस्कार और सम्मानों की सूची काफ़ी लंबी है. इसमे से कुछ इस प्रकार हैं :-
* इंडियन ओशन क्षेत्र का अग्रणी रिज़ॉर्ट – वर्ल्ड ट्रॅवेल अवॉर्ड्स २००८ 
* मालदीव का अग्रणी रिज़ॉर्ट – वर्ल्ड ट्रॅवेल अवॉर्ड्स २००८ - (२०१० और २०११ मे भी यह अवॉर्ड इसी रिज़ॉर्ट को मिला था) 
* नंबर 1 ऑल इंक्लूसिव रिज़ॉर्ट वर्ल्डवाइड - ट्रिपाद्विसोर्स ट्रॅवेलर्स चाय्स अवॉर्ड्स २०१५

## प्रायोजक गतिविधियाँ
कुरूमबा मालदीव एड्वोकेटिंग द राइट्स ऑफ चिल्ड्रेन नाम की एक गैर-सरकारी, बिना मुनाफ़े वाली संस्था को प्रायोजित करता है जो कि मालदीव मे बच्चों के अधिकारों को बढ़ावा देती है. 

## सन्दर्भ

श्रेणी:मालदीव
बुतरिन्त झील

**बुतरिन्त झील** (अल्बानियाई: Liqeni i Butrintit, अंग्रेज़ी: Lake Butrint), जो पहले **विवारी झील** (Lake Vivari) और **वातज़िन्द्रो झील** (Lake Vatzindro) के नाम से जानी जाती थी, दक्षिण-पूर्वी यूरोप के बाल्कन क्षेत्र में अल्बानिया देश के दक्षिणी भाग में आयोनियन सागर के पास स्थित एक अनूप झील (लगून) है। प्राचीन यूनानी सभ्यता की बुथरोतुम (Buthrotum) नामक बस्ती इसी के किनारे बसी हुई थी और आधुनिक अल्बानिया में बुतरिन्त के नाम से जानी जाती है। यहाँ कई यूनानी और रोमन काल के खंडहर और अन्य अवशेष मिलते हैं।

## इन्हें भी देखें
* अल्बानिया
* आयोनियन सागर

## सन्दर्भ

श्रेणी:अल्बानिया की अनूप झीलें‎
श्रेणी:अल्बानिया की झीलें
नरेश बेदी

**नरेश बेदी** एक भारतीय फ़िल्म निर्माता है, जो वन्य-जीवन से संबंधित फिल्म निर्माण के लिए जाने जाते हैं। उन्हें वृत्तचित्र, एनिमेशन और लघुफिल्मों के लिए आयोजित मुंबई अंतर्राष्ट्रीय फिल्म महोत्सव-2016, (एम.आई.एफ.एफ-2016) के उद्घाटन समारोह में वी शांताराम लाइफ टाइम अचीवमेंट पुरस्कार प्रदान किया गया। उन्हें उनके प्रकृति तथा वन्य जीवन पर फिल्मांकन के लिए इससे पूर्व वाइल्ड स्क्रीन अवार्ड, पृथ्वी रत्न पुरस्कार, द ह्वेल अवार्ड जैसे अनेकों पुरस्कार दिये जा चुके हैं। इनकी एक अन्य फिल्म ‘गंगा घड़ियाल’ ने वाइल्ड स्क्रीन रेड पांडा पुरस्कार, जिसे ग्रीन आस्कर कहा जाता है, जीता है। यह पुरस्कार जीतने वाले वे प्रथम एशियाई हैं। उन्होंने अपने फिल्मों में दुर्लभ वन्य जीव क्षणों को फिल्माया है। इनके फिल्मों को बी.बी.सी. नेशनल ज्योग्राफिक, डिस्कवरी और कैनल प्लस जैसे प्रतिष्ठित चैनलों पर प्रसारित किया गया है। उनका जन्म उत्तराखंड के हरिद्वार में हुआ और वे वहीं पर पले बढ़े। जंगलों तथा जंतुओं के प्राकृतिक आवास का इन्होंने नजदीक से अध्ययन किया है।
## सन्दर्भ

श्रेणी:फ़िल्म निर्माता
श्रेणी:जीवित लोग
क्षेमराज

**क्षेमराज** (१०वीं शताब्दी का उत्तरार्ध -- ११वीं शताब्दी का पूर्वार्ध) एक दार्शनिक थे। वे अभिनवगुप्त के शिष्य थे। क्षेमराज तन्त्र, योग, काव्यशास्त्र तथा नाट्यशास्त्र के पण्डित थे। उनके जीवन एवं माता-पिता आदि के बारे में बहुत कम ज्ञात है। **प्रत्याभिज्ञानहृदयम्** नामक उनकी कृति का कश्मीर के 'त्रिक' साहित्य में वही स्थान है जो वेदान्तसार का अद्वैत दर्शन में। 

## कृतियाँ
* प्रत्याभिज्ञानहृदयम् -- अभिनव गुप्त के प्रत्याभिज्ञविमर्षिणी की टीका
* शिवसूत्रविमर्षिणी
* स्पन्दसन्दोह
* स्पन्दनिर्णय
* स्वच्छन्दोद्योत
* नेत्रोद्योत
* विज्ञानभैरवोद्योत
* पराप्रवेशिका
* तत्त्वसन्दोह
* स्तवचिन्तामणिटीका

## इन्हें भी देखें
* अभिनवगुप्त
* वसुगुप्त
* सोमनन्द
* उत्पलाचार्य
* कुण्डलिनी
* योग

## बाहरी कड़ियाँ
*प्रत्यभिज्ञाहृदयम् (संस्कृत विकिस्रोत)
*पराप्रावेशिका (संस्कृत विकिस्रोत)

श्रेणी:संस्कृत साहित्यकार
सोमानन्द

**सोमानन्द** (875 – 925 ई) कश्मीर के शैव दर्शन के प्रमुख स्तम्भों में से एक थे। 

श्रेणी:शैव दर्शन
त्वा लोग

**त्वा लोग** (Twa या Cwa) अफ़्रीका की कई जातियों व जनजातियों का नाम है जो शिकारी-फ़रमर जीवन बसर करते हैं। यह अक्सर बांटू लोगों के समीप रहते हैं, हालांकि त्वा अपनी जीवनी जंगलों से चलाते हैं जबकि बांटू लोग कृषक होते हैं। सामाजिक रूप से त्वा को बांटूओं की तुलना में निचला दर्जा दिया जाता था। इनमें परस्पर-निर्भरता रही है: त्वा वनों से जानवर माँस व अन्य वन्य उत्पाद लाकर बांटूओं द्वारा उगाये गये अन्न, सब्ज़ियाँ व अन्य कृषि उत्पादनों से अदल-बदल का व्यापार करते हैं। कई त्वा जातियाँ पिग्मी की श्रेणी में आती हैं, यानि त्वाओं का क़द औसत मानव क़द से असाधारण रूप से कम है। इतिहासकार मानते हैं कि त्वाओं के पूर्वज अपने क्षेत्रों के आदि-निवासी थे और बांटू बाद में आये।

## इन्हें भी देखें
* पिग्मी
* बांटू लोग

## सन्दर्भ

श्रेणी:अफ़्रीकी पिग्मी
श्रेणी:कांगो लोकतान्त्रिक गणराज्य की मानव जातियाँ
श्रेणी:नामीबिया की मानव जातियाँ
श्रेणी:बोत्स्वाना की मानव जातियाँ
श्रेणी:ज़ाम्बिया की मानव जातियाँ
श्रेणी:रुआण्डा की मानव जातियाँ
श्रेणी:अंगोला की मानव जातियाँ
किलुम-इजिम वन

**किलुम-इजिम वन** (Kilum-Ijim Forest) मध्य अफ़्रीका के पश्चिमोत्तरी क्षेत्र में स्थित एक पर्वतीय वर्षावन है। यह ओकू पर्वत और कैमरून पहाड़ियों पर फैला हुआ है और इसके मध्य में ओकू झील (Lake Oku) स्थित है। यह अफ़्रीका के अंतिम बचे पहाड़ी-वनों में से एक है और अपने अनूठे प्राणी व पक्षी जीवन के लिये संरक्षण प्रयासों का केन्द्र बना हुआ है।

## इन्हें भी देखें
* वर्षावन

## सन्दर्भ

श्रेणी:अफ़्रीका के वर्षावन
श्रेणी:कैमरून के वन
ऑस्ट्रेलिया की अर्थव्यवस्था

**ऑस्ट्रेलिया की अर्थव्यवस्था** विश्व की सबसे बड़ी अर्थव्यवस्थाओं में से एक है और ऑस्ट्रेलिया एक विकसित औद्योगिक देश समझा जाता है। सन् २०१४ में इसका सकल घरेलू उत्पाद (GDP) १५.२५ खरब (१.५२५ ट्रिलियन) अमेरिकी डॉलर था और इसकी कुल सम्पत्ति ६४ खरब डॉलर थी। २०१२ में क्रय शक्ति समता (purchasing power parity) के अनुसार यह विश्व की १७वीं सबसे बड़ी और अंकित मूल्य (nominal) के हिसाब से यह १२वीं सबसे बड़ी अर्थव्यवस्था थी।

## आर्थिक क्षेत्र
अन्य विकसित अर्थव्यवस्थाओं की तरह तृतीयक क्षेत्र ऑस्ट्रेलियाई अर्थव्यवस्था का सबसे बड़ा भाग है और सकल घरेलू उत्पाद का ६८% अंश है। खनन इसका ७% हिस्सा है, क्योंकि ऑस्ट्रेलिया का क्षेत्रफल विशाल है (भारत से लगभग ३ गुना) और उसकी धरती में बहुमूल्य खनिज हैं। सकल घरेलू उत्पाद का लगभग ५% कृषि से आता है।

## इन्हें भी देखें
* सकल घरेलू उत्पाद

## सन्दर्भ

श्रेणी:ऑस्ट्रेलिया की अर्थव्यवस्था
श्रेणी:ऑस्ट्रेलिया
श्रेणी:ओशिआनिया की अर्थव्यवस्थाएँ
होटल मेटरलोपे

वर्ष १८९५ निर्मित होटेल मेटरलोपे, ब्रुसेल्स इस शहर का १९वी सदी का बना एक्लौता होटेल है जो अभी भी सेवारत है। इस होटेल में २९८ कमरे और १५ सुइट बने हुए हैं।

## इतिहास

१८९० में दो भाइयों ने, जिनका शराब बनाने का कारोबार था, अपने कंपनी द्वारा बनाए गये बियर को शहर में बेचने के लिए केफे मेटरलोपे की स्थापना की। इस केफे को परा सफलता मिली और इससे उत्साहित होकर वेलेमंस-सेउपपें परिवार ने इस केफे के सामने बने एक पुराने बॅंक की इमारत को खरीद लिया और इसी इमारत में १८९५ में होटेल मेटरलोपे का उद्घाटन किया गया। आज भी इस होटेल के स्वगत केंद्र के डेस्क का प्रारूप पुराने बॅंक वाला ही है और यह इस होटेल के इतिहास एवं विरासत वाले अतीत की झलक देता है। 

## साज-सज्जा और विरासत

वेलेमंस-सेउपपें भाइयों ने प्रसिद्ध फ्रांसीसी वास्तुकार अल्बन संबों को इस होटेल के डिज़ाइन को तैयार करने के लिए अनुबंधित किया। आज के समय में संबों द्वारा डिज़ाइन किए गये आधुनिक तौर पर आरामदेह और विलासिता की झलक को दिखाने वाला डिज़ाइन हेरिटेज होटेल के भवन का एक प्रमुख आकर्षण है और पूरे शहर के महत्वपूर्ण निशान चिन्होंन में से एक माना जाता है।

होटेल मेटरलोपे ना केवल इस शहर का सबसे पुराना विलासिता वाला होटेल है बल्कि यह बिजली और केंद्रीकृत उश्मीकरण की सुविधा प्रदान करने वाला शहर का पहला होटेल भी है। इसकी ख्याति का आलम यह है कि इस शहर की विरासत की देखने आने वाले पर्यटक इस होटेल के डिज़ाइन और बनावट को देखने भी आते है।

इस होटेल का स्वागत हेतु बना गलियारा और लाउंज कोरेंतियाँ स्तंभो, समृद्ध फर्नीचर और चमकते हुए फानूसो से भरा पड़ा है और इन सब को आज भी होटेल में देखा और महसूस किया जा सकता है। इसी तरह इस होटेल के मीटिंग और मनोरंजन वाले कक्ष की सजावट रेनाइसान्स की शैली में है।

इस होटेल के दीवारों पर बने विशालकाय भित्तिचित्र, व्निशियन काँच से बने फनूस, स्नान कक्ष के दीवारों पर लगे कीमती पत्थर और इनके छतो पर लगे स्वरोवस्की क्रिस्टल्स (जो सितारों से भरे आकाश का एहसास कारतें हैं) इसकी भव्यता में चार चाँद लगा देते हैं।

## विशेष सुविधाएँ

होटेल मेट्रोलोपे में रुकने वाले सभी अतिथियों को कई सारी सुविधेयों जैसे की लौंड्री सर्विस, बिजनेस सेंटर, कमरे के भीतर ही केश सॅज्जॅकार आदि का इंतज़ाम भी है। इसके साथ ही इस होटेल के सभी कमरे पालतू पशुओं की सुविधा का भी ख्याल रखते हैं।  इसके साथ पाँच सितारा होटेल में मिलने वाली दूसरी सुविधाएँ जैसे कि सेटिलाइट टी. वी, वाइ फ़ाई, कमरों के अंदर ही सुरक्षित अलमारी, मिनी बार आदि तो हैं हीं. इसके सूयीट तीन बड़े शयन काश, बाथरोब, जाकुज़ी, निजी बालकनी, अतरिक्त स्नंस काश आदि की सुविधा वाले हैं। 

## लोकेशन
एतिहसिक ग्रांड पार्क डिस्ट्रिक्ट के अत्यंत निकट बसा यह होटेल शहर के प्रमुख आकर्षण स्थलों के भी समीप है। दे ब्रौक्करे मेट्रो स्टेशन और सेंट्रल ट्रेन स्टेशन इस होटेल से थोड़ी ही दूर पर बने हुए हैं। 
ब्रसेल्ज़ के मध्य में स्थित इस होटेल के अंदर अति सुंदर एतिहसिक शैली में बने हुए कमरे है जिनसे प्लेस दे ब्रौक्करे और रू न्यूव जैसे आकर्षण साफ-साफ दिखाई पड़ते हैं। 
कॉमिक्स आर्ट म्यूज़ीयम, आटॉमीउम और रॉयल म्यूज़ियम्स ऑफ फाइन आर्ट्स जैसे प्रमुख स्थान जो ब्रसेल्ज़ के देखे जाने योग्य स्थलों की शीर्ष सूची में शामिल हैं, इस होतेले के निकट ही स्थित हैं।

## पुरस्कार और सम्मान
* होटेल मेटरलोपे १९११ ईस्वी में सोल्वे कान्फरेन्स के आयोजन स्थल के रूप में भी प्रसिद्ध है। 
* साथ ही यह रशियन बार मॅन ग्यूस्टावी टॉप्स द्वारा लक्संबॉर्ग में अमेरिकी राजदूत पर्ल मेस्टा के सम्मान में पहली बार तैयार किए गये ब्लॅक रशियन कॉकटेल का भी जन्म स्थल है। 

## सन्दर्भ

श्रेणी:होटल
श्रेणी:पर्यटन
श्रेणी:बेल्जियम
अरस्तुवाद

दर्शन की वो परंपरा जो मुख्य रूप से यूनानी दार्शनिक अरस्तु की विचारो निकली।

श्रेणी:दार्शनिक परम्पराएँ
अरिस्तोफनेस

अरिस्तोफनेस(४४६ ईसापूर्व - ३८६ ईसापूर्व ) प्राचीन एथेंस के नाटकार थे। इनके द्वारा लिखे गये ११ नाटक आज तक सुरक्षित हैं। 

## सन्दर्भ

## बाहरी कड़ियाँ

श्रेणी:प्राचीन यूनानी नाटकार
हेसिओद

**हेसिओद** प्राचीन यूनान के कवी थे। ऐसा माना जाता है कि ये ७५० ईसा पूर्व और ६५० ईसा पूर्व के बिच जिंदा थे।

श्रेणी:प्राचीन यूनानी कवि
सिलानिओं

**सिलानिओं** प्राचीन यूनान के मशहूर शिल्पकार थे , जिन्होंने करीब चौथी सदी ईसा पूर्व अपना काम किया। ये प्लेटो की मूर्ति बनाने में काफी मशहूर थे। 
## सन्दर्भ

## बाहरी कड़ियाँ

श्रेणी:शिल्पकार
श्रेणी:मूर्तिकार
श्रेणी:यूनान के लोग
पश्चिम गिनीआई निम्नभूमि वन

**पश्चिम गिनीआई निम्नभूमि वन** (Western Guinean lowland forests) पश्चिम अफ़्रीका में स्थित एक उष्णकटिबन्धीय एवं उपोष्ण आर्द्र पृथुपर्णी वन क्षेत्र है। यहाँ अटलांटिक महासागर से लेकर कई सौ मील मुख्यभूमि के अन्दर तक निचली ऊँचाई (निम्नभूमि) पर वन फैले हुए हैं। यह जंगल पश्चिमी कोत दिव्वार, लाइबेरिया, दक्षिणपूर्वी गिनी, सिएरा लियोन के अधिकांश भाग और फिर दक्षिणपश्चिमी गिनी में विस्तृत हैं। कोत दिव्वार की सस्सान्द्रा नदी पश्चिम गिनीआई वनों को पूर्वी गिनीआई वनों से अलग करती है।

## इन्हें भी देखें
* कोत दिव्वार

## सन्दर्भ

श्रेणी:अफ़्रीका के वन
श्रेणी:कोत दिव्वार के वन
श्रेणी:सिएरा लियोन के वन
श्रेणी:गिनी के वन
नाग पुष्प

**नाग पुष्प** एक यह एक कथित जहरीला वनस्पति  है जिसे हिमालय के जंगलों में अभी तक दोबारा नहीं खोजा गया है और यह देखने में शेषनाग की तरह ही दिखते हैं।
इसी की तरह और एक समुंदरी जीव हैं जो Pennatulacea आर्डर से सम्बन्ध रखते हैं और Sea Pens के नाम से जाने जाते हैं, Pennatulacea में कुल 14 फैमिलीज़ हैं जिसमें कई प्रजातियाँ शामिल हैं। 

नाग पुष्प नाम से कुछ गलत प्रचार अज्ञात स्त्रोतों द्वारा इंटरनेट और मुख्य रूप से सोशल मीडिया पर किया गया जिसको बाद में अनेक समाचार एजेंसीज़ में भी इस सुचना को गलत बताते हुए इसपे ख़बरें प्रकाशित की है |
 
यद्यपि वर्तमान युग में हिमालय में इसकी कोई खोज नहीं हुई है, लेकिन ऐसा कहा जाता है कि यह अल्पसंख्यक हिंदू आबादी के बीच कुछ सांस्कृतिक जड़ों को बनाए रखता है, इसका संबंध, विशेष रूप से भगवान शिव के शेषनाग के साथ, सोशल मीडिया पर व्यापक रूप से फैला हुआ है, लेकिन हिंदू पौराणिक कहानियों और कविताओं में प्रकृति या भूमिका के अन्य मापदंडों का वर्णन करने वाला कोई विशेष श्लोक या शास्त्र या यहां तक ​​कि इसका महत्व अभी तक नहीं मिला है।

कुछ सूत्रों का मानना ​​है कि प्राचीन भारतीय "हिमालयी कोबरा लिली" की पहचान नागपुष्पा के रूप में करते थे, क्योंकि "हिमालयी कोबरा लिली" में एक हुड वाला स्पैथ होता है, जो इसे विशिष्ट कोबरा जैसा रूप देता है, और एक लंबा, धागे जैसा स्पैडिक्स होता है, लेकिन इस पर विशेषज्ञों द्वारा सामूहिक सहमति अभी औपचारिक रूप से घोषित नहीं की गई है।
श्रेणी:काल्पनिक पुष्प
साल, केप वर्दे

**साल** (Sal) अटलांटिक महासागर में स्थित केप वर्दे द्वीपसमूह के उत्तरी बारलावेन्तो (Barlavento) उपसमूह में स्थित एक द्वीप है। इसका नाम पुर्तगाली भाषा के 'साल' शब्द से आया है जिसका अर्थ नमक है। साल द्वीप के पूर्वी तट के समीप पेदरा दे लूमे (Pedra de Lume) कई सौ वर्षों से एक नमक की खान चल रही है जिसपर द्वीप का नाम पड़ा है। साल द्वीप के मध्य में अमिलकार काबराल अंतरराष्ट्रीय विमानक्षेत्र (Amílcar Cabral International Airport) है जो केप वर्दे का मुख्य हवाई अड्डा है।

## चित्रदीर्घा

2014 Cape Verde. Sal. Hund Vid Färgad Dörr.jpg|एक सोया हुआ कुत्ता
2014 Cape Verde. Sal. Saltkratern (2).JPEG|पेदरा दे लूमे में ज्वालामुखीय क्रेटर में एक पानी सुखाकर नमक बनाने का तालाब
2014 Cape Verde. Sal. Fina Hus.jpg|सान्ता मारिया में इमारतें
2014 Cape Verde. Sal. Butik.JPG|सान्ता मारिया में दुकान
2014 Cape Verde. Sal. Gata.jpg|सान्ता मारिया में मुख्य सड़क
2014 Cape Verde. Sal. Stadsöversyn.JPG|एस्पारगोस शहर
2014 Cape Verde. Sal. Kyrka.jpg|सान्ता मारिया में कैथोलिक गिरजाघर
2014 Cape Verde. Sal. Saltkratern (1).JPEG|पेदरा दे लूमे में ज्वालामुखीय क्रेटर में मशीनें
Lighthouse Sal.jpg|दक्षिणी तट पर प्रकाशस्तम्भ
2014 Cape Verde. Sal. Baywatch.JPG|तैराकों पर नज़र रखने के लिये जीवरक्षकों की कुरसी
2014 Cape Verde. Sal. Strand.jpg|रात को सान्ता मारिया का तट
2014 Cap Verde. Sal. Blue Eye.JPG|"नीली आँख" नामक गुफ़ा


## इन्हें भी देखें
* केप वर्दे

## सन्दर्भ

श्रेणी:केप वर्दे के द्वीप
इटुरी

**इटुरी** (Ituri) अफ़्रीका के मध्य में स्थित कांगो लोकतान्त्रिक गणराज्य के पूर्वी प्रान्त (ओरियेन्ताल, Orientale) का एक पूर्वोत्तरी क्षेत्र है जो ऐल्बर्ट झील से पश्चिम में स्थित है। यह सन् १९६२-१९६६ काल में 'किबाली-इटुरी' (Kibali-Ituri) के नाम से एक अलग प्रान्त था लेकिन सन् २००६ के कांगो संविधान ने इसे कांगो लोकतान्त्रिक गणराज्य के नवगठित प्रान्तों में से एक न बनाते हुए पूर्वी प्रान्त में विलय कर दिया। इस समय इटुरी को 'इटुरी अन्तरिम प्रशासन' (Ituri Interim Administration) का दर्जा मिला हुआ है और सम्भव है कि इसे एक अलग प्रान्त बना दिया जाये।

## झड़पें
इटुरी में दो मुख्य समुदाय रहते हैं: लेन्डू (Lendu) और हेमा (Hema)। जब कांगो पर बेल्जियम का उपनिवेशी राज था, तब बेल्जियम ने बांटो और राज करो नीति के अंतर्गत हेमा समुदाय को बढ़ावा दिया और लेन्डू-हेमा तनाव सुलगाए रखने के भरसक प्रयास करे। १९६० में कांगो स्वतंत्र हुआ लेकिन यह तनाव जड़ें पकड़ चुका था। लेन्डूओं में यह भी शंका रही है कि पड़ोसी युगांडा देश भी हमेशा हेमाओं की तरफ़दारी करता है। समय-समय पर १९६६ काल से ही यहाँ युगांडा का हस्तक्षेप रहा है। १९९९ में एक स्थानीय सैनिक नेता ने स्वयं ही इटुरी को एक भिन्न प्रान्त घोषित कर दिया और केन्द्रीय सरकार की बात न मानते हुए प्रशासन चलाने लगा। कांगो के केन्द्रीय नेताओं का दावा है कि इसमें युगांडा की भी मिली-भगत थी। जब इटुरी में एक हेमा को राजपाल बना दिया गया तो लेन्डू-हेमा लड़ाईयाँ छिड़ गईं जिसमें १९९८-२००६ काल में लगभग ६०,००० लोगों की जानें गई।

इस अघोषित गृह युद्ध के दौरान सन् २००३ में संयुक्त राष्ट्र ने यहाँ शान्ति पुनर्स्थापित करवाने के लिये एक आयोग बनाया जिसने इस क्षेत्र में 'इटुरी अन्तरिम प्रशासन' की स्थापना करवाई। प्रयासों के बाद शान्ति लौटने लगी और २००६ से भयंकर युद्ध की स्थिति बंद है हालांकि अभी भी हल्की झड़पे होने के समाचार आते रहते हैं।

## कुछ नज़ारे

File:Bunia centre ville (1).JPG|इटुरी क्षेत्र का बुनिया शहर
File:Bunia.JPG|विमान से बुनिया का दृश्य


## इन्हें भी देखें
* पूर्वी प्रान्त (कांगो)
* ऐल्बर्ट झील (अफ़्रीका)

## सन्दर्भ

श्रेणी:कांगो लोकतान्त्रिक गणराज्य का इतिहास
श्रेणी:पूर्वी प्रान्त (कांगो)
श्रेणी:कांगो लोकतान्त्रिक गणराज्य
रुचिरा पल्लीयागुरुगे

**रुचिरा पल्लीयागुरुगे** (जन्म २२ जनवरी १९६८) एक श्रीलंकाई महिला अंपायर तथा पूर्व प्रथम श्रेणी क्रिकेटर रही हैं। 

## सन्दर्भ

श्रेणी:अम्पायर
श्रेणी:क्रिकेट खिलाड़ी
श्रेणी:जीवित लोग
श्रेणी:1968 में जन्मे लोग
श्रेणी:श्रीलंका के लोग
श्रेणी:क्रिकेट अम्पायर
शेर-ए-बांग्ला राष्ट्रीय क्रिकेट स्टेडियम

**शेर-ए-बांग्ला राष्ट्रीय क्रिकेट स्टेडियम** (अंग्रेजी : **Sher-e-Bangla National Cricket Stadium** (SBNCS; ) जो कि***मीरपुर स्टेडियम*** के नाम से भी जाना जाता है , एक राष्ट्रीय क्रिकेट मैदान है जो कि बांग्लादेश के मीरपुर ढाका में स्थित है। मैदान में लगभग २६,००० तक दर्शक बैठ सकते हैं। 

## सन्दर्भ

श्रेणी:क्रिकेट मैदान
श्रेणी:बांग्लादेश
मशरफे मुर्तज़ा

**मशरफे मुर्तज़ा** एक क्रिकेट खिलाड़ी है जो मुख्यतः गेंदबाजी करते हैं ये एशिया की एक क्रिकेट टीम बांग्लादेश क्रिकेट टीम के लिए खेलते हैं।  **मुर्तज़ा** ने अपना कैरियर टेस्ट क्रिकेट से तथा एक दिवसीय क्रिकेट से २००१ में ही किया था। वर्तमान में ये बांग्लादेश के कप्तान भी है।और सांसद भी है

## सन्दर्भ

श्रेणी:बांग्लादेश के क्रिकेट खिलाड़ी
श्रेणी:जीवित लोग
श्रेणी:1983 में जन्मे लोग
श्रेणी:क्रिकेट खिलाड़ी
श्रेणी:खुलना के लोग
श्रेणी:बांग्लादेश के वनडे क्रिकेट खिलाड़ी
गलसुआ वैक्सीन

**गलसुआ वैक्सीन**&nbsp;गलसुए&nbsp;(कंठमाला) की सुरक्षित रोकथाम करती है।जब अधिसंख्य लोगों को दी जाती है तो ये जनसंख्या के स्तर पर जटिलताओं में कमी लाती हैं।&nbsp;जनसंख्या के&nbsp;90% को टीका लगाए जाने पर 85% तक की प्रभावशीलता देखी गयी है।&nbsp;लंबी अवधि की रोकथाम के लिए दो खुराकों की जरूरत होती है।&nbsp;पहली खुराक को 12 से 18 माह की उम्र में दिए जाने की सलाह दी जाती है। इसके बाद दूसरी खुराक आम तौर पर दो से छः साल की उम्र के बीच दी जाती है।&nbsp;पहले से&nbsp;प्रतिरक्षित&nbsp;न हुए लोगों में रोग होने के बाद इसका इस्तेमाल उपयोगी हो सकता है।

यह गलसुआ वैक्सीन बहुत सुरक्षित है तथा इसके पश्च प्रभाव आम तौर पर हल्के हैं।&nbsp;सुई लगने वाली जगह पर दर्द तथा सूजन व हल्का बुखार हो सकता है। अधिक प्रभावशाली पश्च प्रभाव बेहद कम देखे गए हैं। स्नायविक प्रभावों जैसी जटिलताओं को इस वैक्सीन से जोड़ने के लिए पर्याप्त साक्ष्य नहीं मिले हैं।&nbsp;इस वैक्सीन को&nbsp;गर्भवती&nbsp;या गंभीर&nbsp;प्रतिरक्षादमन&nbsp;से पीड़ित लोगों को नहीं दिया जाना चाहिए। गर्भावस्था के दौरान जिन बच्चों की माताओं को वैक्सीन दिया गया उनमें खराब परिणामों का दस्तावेजीकरण नहीं किया गया।&nbsp;हालांकि वैक्सीन का विकास चिकन कोशिकाओं में किया गया है, लेकिन इनको उन लोगों को दिया जा सकता है जिनको&nbsp;अंडे से एलर्जी&nbsp;है।

अधिकांश&nbsp;विकसित दुनिया&nbsp;और&nbsp;विकासशील दुनिया&nbsp; के अनेक देशों में इसे&nbsp;खसरे के टीके&nbsp;तथा&nbsp;रूबेला टीके&nbsp;के संयोजन वाले एमएमआर&nbsp;के नाम से प्रचलित टीके के रूप में उनके टीकाकरण कार्यक्रमों में शामिल किया गया है।&nbsp; उपरोक्त तीन तथा छोटी माता (छोटी चेचक) के&nbsp;वैरिसेला वैक्सीन&nbsp;का&nbsp;एमएमआरवी&nbsp;के नाम से प्रचिलित संयोजन भी उपलब्ध है। 2005 तक 110 देशों ने इस वैक्सीन को इस तरह से प्रदान किया है। वे क्षेत्र, जहां पर व्यापक टीकाकरण किया जाता है, इसके कारण रोग की दर में&nbsp;90% तक कमी आयी है। एक प्रकार की लगभग आधा अरब लोगों को यह टीका दिया जा चुका है।

गलसुए के टीके को सबसे पहले 1948 में लाइसेंस दिया गया था; हालांकि इसका प्रभाव छोटी अवधि तक ही रहता था।&nbsp;संशोधित टीके 1960 में बाज़ार में उपलब्ध हुए।&nbsp;जबकि शुरुआती टीका&nbsp;निष्क्रिय किया हुआ था&nbsp;बाद के मिश्रण में ऐसे वायरस थे जो कि कमजोर थे।&nbsp;यह&nbsp;विश्व स्वास्थ्य संगठन की आवश्यक दवाओं की सूची, मूलभूत&nbsp;स्वास्थ्य प्रणाली&nbsp;में सबसे अधिक महत्वपूर्ण, आवश्यक दवाओं में शामिल है। 2007 तक इसके अनेक प्रकार उपयोग में प्रचिलित हैं।

## सन्दर्भ


श्रेणी:वैक्सीन
श्रेणी:गलसुआ
श्रेणी:कनफ़ेड़े
श्रेणी:टीकाकरण
पाखंब

**पाखंब** या **इबुधोऊ पाखंब** एक दिव्य प्राणी हैं जिनके प्रति भारत के मणिपुर क्षेत्र में लोग भारी आस्था रखते हैं। इन्हें अधिकतर सर्प-शरीर और मृग-सींगो रखने वाले एक अझ़दहा (ड्रैगन) के रूप में दर्शाया जाता है। गणतंत्र की स्थापना से पहले जब मणिपुर एक रियासत था तो इन्हें कई राजकीय चिन्हों में दर्शाया जाता था। माना जाता है कि इनका वास तालाबों, पर्वतों, गुफाओं, वनों व अन्य पवित्र स्थानों पर रहता है। मणिपुर के मेइतेइ समुदाय के एक महत्वपूर्ण पूर्वज के बारे में मान्यता है कि वे पाखंगबा के रूप में प्रकट हुए थे।

## मेइतेइ पूर्वज
मान्यता है कि द्वापर युग के अंत में और कलियुग के आरम्भ में बब्रुबाहन का पुत्र हुआ जो दिन में देवताओं और रात में पुरुष का रूप धारण करता था। अन्य वर्णनों में कहा गया है कि "''ब्रह्मदेव नारायण के नाभि-कमल से जन्में, मारीचि मुनि ब्रह्मदेव की भुजाओं से जन्में। मारीचि के पुत्र कश्यप मुनि, कश्यप के पूत्र सूरज, सूरज के पुत्र शबोर्न मुनि, शबोर्न के पुत्र इन्दु मुनि, इन्दु के पुत्र चित्रकेतू, चित्रकेतू के पुत्र चित्रधज, चित्रधज के पुत्र चित्रबीज, चित्रबीज के पुत्र चित्रसर्ब, चित्रसर्ब के पुत्र चित्ररत, चित्ररत के पुत्र चित्रवाणू। चित्रवाणू का कोई पुत्र न होकर चित्रांगदा नामक पुत्री थी। चित्रांगदा के पुत्र बब्रुबाहन। बब्रुबाहन के पुत्र सूप्रबाहू और सूप्रबाहू के पुत्र पाखंगबा (जोबिस्ता) थे। पाखंगबा मणिपुर के पहले सम्राट बने।"

## चित्रदीर्घा

## इन्हें भी देखें
* मेइतेइ लोग
* कंगला महल
* अझ़दहा

## सन्दर्भ

श्रेणी:मणिपुर
श्रेणी:मैतै देवी-देवता
श्रेणी:अझ़दहे
श्रेणी:सृष्टा देवता
अंगसी हिमानी

**अंगसी हिमानी** (Angsi Glacier) हिमालय क्षेत्र में तिब्बत के न्गारी विभाग के पुरंग ज़िले में स्थित एक हिमानी (ग्लेशियर) है। अध्ययन से पता चला है कि इस हिमानी का यरलुंग त्संगपो नदी का मूल स्रोत होने की काफ़ी सम्भावना है। यही यरलुंग त्संगपो नदी आगे चलकर ब्रह्मपुत्र नदी बन जाती है, यानि अंगसी हिमानी ब्रह्मपुत्र का भी मूल स्रोत हो सकती है।

## इन्हें भी देखें
* यरलुंग त्संगपो नदी
* पुरंग ज़िला

## सन्दर्भ

श्रेणी:तिब्बत की हिमानियाँ
कनाडा का ताइगा

**कनाडा का ताइगा** (boreal forest of Canada) उत्तर अमेरिका के कनाडा देश का विशाल ताइगा वन है जिसमें पृथ्वी के परिध्रुविय ताइगा वनों का एक बड़ा भाग आता है। क्षेत्रफल के अनुसार कनाडा का लगभग ६०% भूभाग इसमें शामिल है, जो कि भारत के कुल क्षेत्रफल का दोगुना है। कनाडीयाई ताइगा में कोणधारी वृक्ष प्रमुख हैं, जैसे कि प्रसरल (स्प्रूस) और चीड़ (पाइन)। यह वन पूर्व में अटलांटिक महासागर से सटे न्यूफ़िनलैण्ड व लैब्रेडोर प्रान्त से लेकर पश्चिम में कनाडा के संयुक्त राज्य अमेरिका के अलास्का राज्य तक विस्तृत हैं।

## इन्हें भी देखें
* ताइगा

## सन्दर्भ

श्रेणी:कनाडा के वन
श्रेणी:कनाडा का भूगोल
श्रेणी:ताइगा
रानी एलिज़ाबेथ धरती

**रानी एलिज़ाबेथ धरती** (Queen Elizabeth Land) अंटार्कटिका की मुख्यभूमि का एक हिस्सा है। इसका नाम ब्रिटिश सरकार ने रखा था जो कुछ अन्य देशों ने स्वीकार नहीं किया है, इसलिये इसी क्षेत्र को अन्य नामों से भी बुलाया जाता है। ब्रिटेन, चिले और आर्जेन्टीना तीनों यहाँ पर अपनी सम्प्रभुता बताते हैं, लेकिन न तो उसे विश्व के अन्य देश स्वीकारते हैं और न ही इसे अंटार्कटिक संधि में मान्यता दी गई है। ध्यान दें कि यह राजकुमारी एलिज़ाबेथ धरती से बिलकुल अलग है।

## इन्हें भी देखें
* अंटार्कटिका

## सन्दर्भ

श्रेणी:रानी एलिज़ाबेथ धरती
श्रेणी:अंटार्कटिका का भूगोल
श्रेणी:अंटार्कटिका के क्षेत्र
श्रेणी:अंटार्कटिका में सम्प्रभुता के दावे
मैक्मरडो खाड़ी

**मैक्मरडो खाड़ी** (McMurdo Sound) अंटार्कटिका में एक ५५ किमी चौड़ी बर्फ़ग्रस्त खाड़ी है। इसके जल उत्तर में रॉस सागर से मिलते हैं। मैक्मरडो खाड़ी का अधिकांश हिस्सा मैक्मरडो हिमचट्टान से ढका हुआ है लेकिन कुछ अंश नौगम्य है, यानि उसपर नौका चलाई जा सकती है। वास्तव में यह विश्व का दक्षिणतम नौगम्य जलाशय है। मैक्मरडो खाड़ी के पश्चिमी छोर पर रॉयल सोसाइटी पर्वतमाला है और पूर्व में रॉस द्वीप है। रॉस द्वीप पर ३,७९४ मीटर ऊँचा एरेबस ज्वालामुखी स्थित है, जो अंटार्कटिका का दूसरा सबसे ऊँचा ज्वालामुखी है और दुनिया का दक्षिणतम सक्रीय ज्वालामुखी भी है। इसी द्वीप पर संयुक्त राज्य अमेरिका का मैक्मरडो स्टेशन नामक अनुसंधान केन्द्र है जो अंटार्कटिका का सबसे बड़ा मानवीय बसेरा भी है। मैक्मरडो खाड़ी के तट का केवल १०% बर्फ़ से मुक्त है।

## इन्हें भी देखें
* मैक्मरडो हिमचट्टान
* रॉस सागर
* अंटार्कटिका

## सन्दर्भ

श्रेणी:अंटार्कटिका की खाड़ियाँ
हिमचट्टान

**हिमचट्टान** (ice shelf) बर्फ़ का एक तैरता हुआ तख़्ता होता है जो किसी हिमानी (ग्लेशियर) या हिमचादर के ज़मीन से समुद्र की सतह पर बह जाने से बन जाता है। हिमचट्टाने केवल अंटार्कटिका, ग्रीनलैण्ड और कनाडा में मिलती हैं। हिमचट्टानों की मोटाई १०० से १००० मीटर तक की होती है। पृथ्वी के ठंडे समुद्री क्षेत्रों पर (जैसे कि आर्कटिक महासागर में) स्वयं भी बर्फ़ बनती है लेकिन इसकी मोटाई लेवल ३ मीटर तक की होती है। जब साधारण बर्फ़ पानी पर तैरती है तो उसका एक-सातवाँ (१/७) हिस्सा पानी के ऊपर होता है, लेकिन हिमानियों की बर्फ़ साधारण बर्फ़ से अधिक घनी होने के कारण हिमचट्टानों का केवल एक-नौवाँ (१/९) भाग ही पानी से ऊपर होता है।

## इन्हें भी देखें
* हिमानी
* हिमचादर
* बर्फ़ की टोपी

## सन्दर्भ

*
श्रेणी:बर्फ़
श्रेणी:बर्फ़ समूह